
Letak za bolesnike u dobi od 12 do 17 godina za Registar EBMT

[bookmark: _heading=h.gjdgxs]
Draga mlada osobo,
uručen ti je ovaj letak jer dobivaš transplantaciju krvi ili koštane srži, terapiju efektorskim stanicama imunosnog sustava (IEC) i/ili liječenje koje utječe na tvoj imunosni sustav. 
EBMT je neprofitna organizacija koja kroz istraživanja pokušava poboljšati živote bolesnika s poremećajima povezanim s krvlju. Ovim pismom želimo te pitati možemo li prikupljati tvoje kliničke i osobne podatke i čuvati ih u našoj bazi podataka (Registar EBMT-a). 
· Osobni podaci = informacije o tome tko si, na primjer, datum rođenja i spol.
· Klinički podaci = (također vrsta osobnih podataka) informacije o tvojem zdravlju i liječenju, na primjer, jesi li bolestan/na i uzimaš li lijekove.
Klinički podaci koje prikupljamo mogu se upotrebljavati u znanstvenim istraživanjima kako bi se utvrdila sigurnost i djelotvornost liječenja koje primaš. Cilj Registra jest pomoći spasiti živote bolesnika s rakom krvi i drugim bolestima opasnima po život. 
U ovom letku želimo ti dati sve informacije koje su ti potrebne za odluku želiš li podijeliti svoje podatke. Sobodno se možeš odlučiti želiš li ili ne želiš svoje podatke ustupiti Registru EBMT-a. Molimo da pažljivo pročitaš ovaj informativni letak. Uzmi si onoliko vremena koliko ti je potrebno prije nego što doneseš odluku. 
Ako želiš podijeliti svoje podatke, možeš potpisati obrazac na kraju ovog letka. Treba nam i potpis tvojih roditelja. Uvijek možeš prestati dijeliti svoje podatke. Samo reci roditeljima i liječniku. Ako imaš bilo kakvih pitanja, obrati se roditeljima ili liječniku. Možeš pročitati i letak koji su dobili tvoji roditelji.
1. Zašto od mene to tražite?
Molimo te da ustupiš svoje podatke Registru EBMT-a jer
· već jesi ili ćeš biti uključen/a u transplantaciju krvi ili koštane srži i/ili 
· dijagnosticirano ti je zatajenje koštane srži i primaš liječenje koje utječe na tvoj imunosni sustav i/ili
· primaš terapiju efektorskim stanicama imunosnog sustava (IEC).
2. Što će ti se dogoditi ako odlučiš ustupiti svoje podatke Registru?
Za tebe se ništa neće promijeniti. Posjećivat ćeš bolnicu po potrebi radi liječenja. Za ovaj Registar neće biti potrebni nikakvi testovi.
3. Što će se dogoditi s tvojim podacima u Registru EBMT-a?
3.1 [bookmark: _heading=h.30j0zll]Koji se podaci prikupljaju i obrađuju? 
Tijekom redovnih posjeta liječnik će nam dati informacije (osobne podatke) o: 
· tebi, poput inicijala, datuma/godine rođenja, spola i zemlje u kojoj živiš
· tvojoj bolesti
· tvojem zdravstvenom stanju tijekom posjeta
· tvojem liječenju 
· odgovoru tvojeg tijela na liječenje. 
Kako bismo zaštitili tvoju privatnost, tvoje osobne podatke povezujemo s jedinstvenim brojem. Postojat će „ključ” koji je potreban za povezivanje tvojih podataka s brojem. Taj će „ključ” ostati u bolnici. Prilikom komunikacije o tvojim osobnim podacima upotrebljavat ćemo samo taj broj. To nam pomaže da upotrebljavamo tvoje osobne podatke bez izravnog rizika od tvoje identifikacije. Međutim, možda ćemo morati poslati neke minimalne osobne podatke drugima. Takvi podaci sami po sebi nikad neće upućivati izravno na tebe. 
3.2 [bookmark: _heading=h.1fob9te]Koja je svrha prikupljanja i obrade tvojih podataka? 
Registar EBMT-a funkcionirat će kao mjesto s kojeg istraživači, zdravstvena tijela i drugi partneri poput farmaceutskih tvrtki mogu prikupljati podatke. To bi mogli činiti kako bi poboljšali znanje, skrb o bolesnicima i ishod različitih terapija koje utječu na tvoj imunosni sustav. Stoga te također molimo da nam dopustiš dijeljenje tvojih osobnih podataka s tim potencijalnim partnerima. 
3.3 Koliko će se dugo tvoji podaci pohranjivati? 
Tvoje ćemo podatke čuvati na neodređeno vrijeme kako bi se mogli upotrijebiti u budućnosti radi znanstvenih istraživanja. 
Partneri kojima budemo slali tvoje podatke čuvat će tvoje podatke sve dok oni služe cilju opisanom u odjeljku 3.2.
3.4 [bookmark: _heading=h.3znysh7]Tko ima pristup tvojim podacima u Registru EBMT-a?
Samo osobe koje rade u EBMT-u i tvojoj bolnici imat će pristup tvojim podacima u Registru EBMT-a. Pristup drugima može se dati u svrhe opisane u odjeljku 3.2. 
3.5 Tko ima pristup tvojem zdravstvenom kartonu?
Bolničko osoblje kopirat će podatke iz tvojeg zdravstvenog kartona u Registar EBMT-a. Zaposlenici EBMT-a i eventualno regulatorna tijela možda će trebati pristup tvojem zdravstvenom kartonu u tvojoj bolnici. To je potrebno kako bi se provjerilo jesu li svi podaci točni i u skladu s važećim propisima. 
Osobe koje će imati pristup tvojem zdravstvenom kartonu vidjet će i podatke koji će te izravno identificirati. Te će osobe čuvati tvoje podatke u tajnosti. Molimo da nam omogućiš pristup svojem zdravstvenom kartonu u opisanu svrhu. 
3.6 Tko je odgovoran za tvoje podatke? 
Zajedno s tvojom bolnicom odgovorni smo za zaštitu podataka u Registru. Potencijalni partner će navesti podatke koji su mu potrebni i cilj za koji su mu potrebni takvi podaci. Taj će partner tada biti odgovoran za zaštitu podataka koje primi u navedenu svrhu. 
U Europskoj uniji Opća uredba o zaštiti podataka (OUZP) propisuje kako se osobni podaci moraju štititi.. Partneri mogu biti u Europskoj uniji, ali i u zemljama izvan Europske unije. Osigurat ćemo tajnost tvojih podataka bez obzira kamo će biti poslani. 
3.7 [bookmark: _heading=h.2et92p0]Koja su tvoja prava? 
Od tebe tražimo pristanak za pristup, pohranu i obradu tvojih osobnih podataka. Ako ne daš svoj pristanak, tvoji podaci neće biti poslani Registru EBMT-a niti bilo kojem od naših partnera. 
Ako daš pristanak, podaci u Registru EBMT-a nastavit će biti pod tvojom kontrolom. Možeš zatražiti presliku podataka koji se nalaze u Registru i zahtijevati ispravak ako bilo koji od njih nije točan. 
Također možeš odlučiti  prestati dijeliti svoje podatke u budućnosti. Ako to učiniš, tvojiosobni podaci koji omogućuju tvoju identifikaciju bit će izbrisani iz Registra EBMT-a i povezanih sustava gdje je to potrebno i moguće. Međutim, neki se podaci možda neće izbrisati ako su već korišteni u znanstvenim istraživanjima, ako su anonimizirani ili ako bi njihovo brisanje ozbiljno utjecalo na tekuća ili dovršena istraživanja. To dopušta europski zakon o zaštiti podataka kako bi se zaštitila točnost i pouzdanost znanstvenih istraživanja.	Comment by Marina Atlija: It is unclear how you wish to address the young person in this form. Will you be using a direct, informal form of address ("you"), or a more formal form of address?

Since it is though out the text more like you, I will change this part, and you can decide which one you want to use. 

Hope this is of help	Comment by Clara Frago: For adolescents, it’s more informal so you it’s fine, thanks!!
Ako prestanš dijeliti svoje podatke, to neće utjecati na liječenje koje dobivaš.
4. Komu se možeš obratiti?
Ako želiš više informacija, možeš pitati roditelje ili liječnika. Za pitanja o zaštiti svojih podataka možeš se obratiti i:

[UMETNITE SLUŽBENIKA ZA ZAŠTITU PODATAKA U BOLNICI] 
[IME I PREZIME, TITULA]						[PODACI ZA KONTAKT]

Nositelj Registra [EBMT]					
Službenik za zaštitu podataka u EBMT-u			  Elektronička pošta: data.protection@ebmt.org 
							 


OBRAZAC ZA INFORMIRANI PRISTANAK/SUGLASNOST ZA REGISTAR EBMT-a
· Pročitao/la sam i razumio/la Letak za bolesnike adolescente (verzija 1.1, 26/08/2026). Imao/la sam priliku postavljati pitanja. Dobio/la sam odgovore na svoja pitanja. 
· Imao/la sam dovoljno vremena za odluku o tome želim li ustupiti svoje podatke Registru EBMT-a. 
· Znam da NE MORAM sudjelovati. Mogu odustati kad god poželim. Ne moram navesti razlog. To neće utjecati na moje liječenje.
· Slažem se da se moji podaci dijele kako su odredili moji roditelji u svojem pristanku.
	Želim ustupiti svoje podatke EBMT-u  



Ime i prezime bolesnika 
 
______________________________________

Potpis: ____________________________	Datum: ___ / ___ / ______
Ako u razdoblju u kojem se podaci čuvaju u Registru postanu dostupni podaci koji mogu utjecati na bolesnikov pristanak, bolnica će na vrijeme obavijestiti bolesnika.

Ime i prezime predstavnika bolnice: _______________________________

Potpis: ____________________________	 Datum: ___ / ___ / ______
------------------------------------------------------------------------------------------------------------
Dodatne podatke navodi (ako je primjenjivo):
Ime: ___________________________________________________

Položaj/titula: _________________________________________________

Potpis: ____________________________	 Datum: ___ / ___ / ______
Preslike koje treba potpisati: 1 za bolesnika, 1 za pohranu u bolnici. 

